Cabeceiras de Basto

Cabeceiras de Basto estas portugala urbeto en la subregiono Ave, apartenanta al la Norda regiono en la oriento de la Distrikto Braga, kun ĉirkaŭ 616 loĝantoj. 

Ĝi estas sidejo de la municipo Cabeceiras de Basto kun 241,82 km² kaj 15 558 loĝantoj (2021), subdividita en 12 fregezioj. La municipo limas norde kun Montalegre, nordoriente kun Boticas, oriente kun Ribeira de Pena, sudoriente kun Mondim de Basto, sude kun Celorico de Basto, okcidente kun Fafe kaj nordokcidente kun Vieira do Minho.

La punkto plej alta de la municipo estas en la montaro Serra da Cabreira, precize en Alto das Torrinheiras, je 1197 metroj de altitudo. 

Historio
eta|maldekstre|210ra|O Basto - statuo de galeg-luzitana militisto de la 1-a jarcento a.n.e.|250ra
Arkeologiaj restaĵoj pri la origino de la loĝado de tiu tero kondukas al Neolitiko, al Bronzepoko kaj al Ferepoko. 

Ankaŭ la Romia Imperio lasis restaĵojn. 

La plej frua dokumento rilata al la Monaĥejo de São Miguel de Refojos de Basto datiĝas de 1122. Iom poste, en 1131, D. Afonso Henriques donis ĉarton de couto (preskaŭ senjorlando) al la monaĥejo. 

La vorkoj de la aktuala edifico startis, tre multe poste, en 1755, interkonsentitaj inter la arkitekto de Braga André Soares kaj la tiam abato, Frei Francisco de São José.

Cabeceiras de Basto komponas la areon Terras de Basto, kun Mondim de Basto, Celorico de Basto kaj Ribeira de Pena. 

Laŭlonge de la 20-a jarcento la loĝantaro malrapide kreskis el 16 000 en la jarcentkomenco ĝis atingi pinton de 21 888 en 1950, sed poste malpliiĝis ĝis nunaj 15 000, pro elmigrado.

 Fregezioj 
maldekstre|eta|230ra
La municipo Cabeceiras de Basto havas la jenajn fregeziojn:

 Abadim
 Alvite e Passos
 Arco de Baúlhe e Vila Nune
 Basto
 Bucos
 Cabeceiras de Basto
 Cavez
 Faia
 Gondiães e Vilar de Cunhas
 Pedraça
 Refojos de Basto, Outeiro e Painzela
 Rio Douro

Vidindaĵoj
 Monaĥejo de São Miguel kaj Pilorio en Refojos de Basto
 Pilorio de Abadim 
 Casa da Torre (Alvite) 	
 Ponto de Arko de Baúlhe
 Domegoj Casa da Breia kaj Casa do Forno, en Olela, Basto 		
 Pontoj super la rivero Tâmega kaj super la rivero Moimenta en	Cavez

Bildoj



Kategorio:Urboj de Portugalio
Kategorio:Distrikto Braga